

**Izglītības, kultūras, sporta un sociālās komitejas ārkārtas sēdes**

**protokols Nr. 6**

Carnikavā, Carnikavas pagastā, Ādažu novadā 2025. gada 24. aprīlī

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 8.45.

Ārkārtas atklātā sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada: Kerola Dāvidsone (LRA).

Sēdi protokolē: Administratīvās nodaļas vecākā referente Sintija Tenisa.

Komitejā pavisam 9 deputāti.

Komitejas sēdē piedalās 9 deputāti:

komitejas locekļi: Sniedze Brakovska (LRA), Arta Deniņa (JKP) (*piedalās attālināti, izmantojot tiešsaistes videokonferences sarunu rīku*), Antra Krasta (LZS), Kristīne Lakševica (LRA), Raivis Pauls (LZS) *piedalās attālināti, izmantojot tiešsaistes videokonferences sarunu rīku*), Liāna Pumpure (LRA), Arnis Rozītis (LRA), Jānis Vaivads (LZP).

Personas, kurām sēdē dots vārds:

Centrālās pārvaldes darbinieki: Everita Kāpa, Guntis Porietis.

citi: Ādažu novada kultūras centra vadītāja Linda Tiļuga.

**DARBA KĀRTĪBĀ:**

1. Par Ādažu novada kultūras centra Skatītāju zāles iznomāšanu biedrībai “Talantu centrs”

**1. Par Ādažu novada kultūras centra Skatītāju zāles iznomāšanu biedrībai “Talantu centrs”**

|  |
| --- |
| (Linda Tiļuga) |

Ziņo par biedrības “Talantu centrs” (adrese: Gaujas iela 4, Ādaži, Ādažu novads, LV2164 (turpmāk – Biedrība)) šā gada 15. aprīļa iesniegumu (reģ. Nr. ĀNP/1-11-1/25/2352) ar lūgumu sniegt nomas maksas atlaidi telpām Ādažu novada kultūras centrā (turpmāk – ĀNKC), Biedrības koncerta organizēšanai. Biedrība Ādažu novadā īsteno mūzikas interešu izglītības nodarbības bērniem un jauniešiem. Iecerēts organizēt bezmaksas koncertu audzēkņu vecākiem. Biedrības pasākuma organizēšanai nepieciešama ĀNKC Skatītāju zāle un palīgtelpas (Nr.113, Nr.115 un Nr.109), kā arī ĀNKC pakalpojumi skaņas, gaismu sistēmu, videoprojekciju nodrošināšanai un garderobes apkalpošanai šā gada 8. maijā no plkst.16.00 līdz 20.00 (koncertam). Saskaņā ar pašvaldības domes 2022. gada 23. februāra lēmumu Nr. 54 “Par nomas maksas noteikšanu Ādažu novada kultūras centra telpu nomu un pakalpojumu maksām” (turpmāk – Lēmums), Skatītāju zāles izmaksas ir 95 *euro* par stundu (bez PVN), kas par 4 stundām ir 380 *euro* (bez PVN). Pasākuma tehniskās apkalpošanas maksa ir 15 *euro* par stundu (bez PVN), kas par 4 stundām ir 60 *euro* (bez PVN). Kopējās izmaksas ir 440 *euro* (bez PVN).

Lēmuma 7. punktā noteikts, ka, ja ĀNKC telpas iznomā sociālās aizsardzības, kultūras, izglītības, zinātnes, sporta vai veselības aprūpes funkciju nodrošināšanai, kā arī biedrībām un nodibinājumiem, kuru darbība sniedz nozīmīgu labumu sabiedrībai vai tās daļai, it sevišķi, ja tā vērsta uz labdarību, cilvēktiesību un indivīda tiesību aizsardzību, pilsoniskas sabiedrības attīstību, izglītības, zinātnes, kultūras un veselības veicināšanu un slimību profilaksi, sporta atbalstīšanu, vides aizsardzību, palīdzības sniegšanu katastrofu gadījumos un ārkārtas situācijās, sabiedrības, it īpaši trūcīgo un sociāli mazaizsargāto personu grupu sociālās labklājības celšanai, nomas maksai var piemērot atlaidi līdz 75 %, pamatojoties uz Izglītības, kultūras, sporta un sociālās komitejas atzinumu. Biedrībai nav piešķirts sabiedriskā labuma organizācijas statuss. Koncerts paredzēts bezmaksas.

Atklāti balsojot, ar 9 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** atlaides piešķiršanu 75 % apmērā biedrībai “Talantu centrs” no Ādažu novada kultūras centra Skatītāju zāles nomas maksas 440 *euro* (bez PVN) izglītojamo un viņu vecāku koncerta norisei šā gada 8. maijā no plkst.16.00 līdz 20.00 saskaņā ar Ādažu novada pašvaldības domes 2022. gada 23. februāra lēmumu Nr. 54 “Par nomas maksas noteikšanu Ādažu novada kultūras centra telpu nomu un pakalpojumu maksām”.

*Sēde slēgta 2025. gada 24. aprīlī plkst. 08.50.*

Izglītības, kultūras, sporta un

sociālās komitejas priekšsēdētāja Kerola Dāvidsone

Protokolētāja SINTIJA TENISA

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU